**ПРАВИЛНИК О БЕЗБЕДНОСТИ И ЗДРАВЉУ НА РАДУ**

**ОСНОВНА ШКОЛА**

**“СТЕВАН СРЕМАЦˮ СЕНТА**

2024. година

На основу чл. 3. и 14. Закона о безбедности и здравља на раду („ Сл. гласник РС”, бр. 35/23 - у даљем тексту: Закон) и чл. 80. Закона о раду („Сл. гласник РС”, бр. 24/05, 61/09, 54/09, 32/13, 75/14, 13/17 - одлука УС, 113/17 и 95/18 - аутентично тумачење), Школски одбор Основне школе “Стеван Сремацˮ Сента, Максима Горког 1, Сента, дана 24.11.2024. године, доноси:

**ПРАВИЛНИК О БЕЗБЕДНОСТИ И ЗДРАВЉУ НА РАДУ**

Члан 1.

Правилником о безбедности и здрављу на раду (у даљем тексту: Правилник), уређују се права, обавезе и одговорности, као и спровођење и унапређење превентивних мера безбедности и здравља на раду лица која учествују у радним процесима, као и лица која се затекну у радној средини, у складу са чланом 5. Закона о безбедности и здрављу на раду, у циљу стварања безбедних и здравих услова рада, као и спречавања повреда на раду и професионалних болести у Основној школи “Стеван Сремацˮ Сента (у даљем тексту ОШ “СТЕВАН СРЕМАЦ” СЕНТА).

Члан 2.

Запослени, лица на пракси, радно ангажовани ван радног односа и друга лица, у смислу члана 1. овог правилника (у даљем тексту: запослени) у ОШ “СТЕВАН СРЕМАЦ” СЕНТА, остварују право на безбедност и здравље на раду сагласно Закону, другим прописима, овим правилником и другим актима наведеног субјекта.

Члан 3.

ОШ “СТЕВАН СРЕМАЦ” СЕНТА, као правно лице, не ослобађа се обавеза и одговорности у вези са применом мера безбедности и здравља на раду одређивањем другог лица или преношењем својих обавеза и одговорности на друго правно лице.

Спровођење мера безбедности и здравља на раду је право и обавеза сваког запосленог у ОШ “СТЕВАН СРЕМАЦ” СЕНТА.

Не придржавање прописаних мера безбедности и здравља на раду запослених представља повреду радне обавезе.

Члан 4.

Превентивне мере безбедности и здравља на раду у ОШ “СТЕВАН СРЕМАЦ” СЕНТА обезбеђују се прилком:

1. пројектовања, изградње, коришћења и одржавања објеката намењених за радне и помоћне просторија и простора намењених за рад;
2. набавке, коришћења и одржавања опреме за рад;
3. набавке и коришћења опасних хемијских и других хемијских материја;
4. набавке и коришћења личне заштитне опреме (у даљем тексту: ЛЗО).

Превентивне мере безбедности и здравља на раду примењују се у свим фазама рада и радних процеса доследном применом прописа о безбедности и здрављу на раду, техничких прописа, СРПС стандарда и др.

Члан 5.

Овим правилником, у складу са Законом и актима ОШ “СТЕВАН СРЕМАЦ” СЕНТА, уређују се:

1. организовање послова безбедности и здравља на раду;
2. права, обавезе и одговорности запослених, сваког у свом делокругу рада у ОШ “СТЕВАН СРЕМАЦ” СЕНТА;
3. обука запослених за безбедан и здрав рад, према пословима које запослени обавља;
4. одржавање и коришћење средстава за рад:
5. објеката који се користе као радни и помоћни простор, укључујући и објекте на отвореном простору, са свим припадајућим инсталацијама (инсталације флуида, грејање, електричне и громобранске инсталације и др.);
6. опреме за рад (машина, уређај, постројење, инсталација, алат и сл.) која се користи у радном процесу;
7. конструкција и објеката за колективну безбедност и здравље на раду (заштита на прелазима, пролазима и прилазима, заклони од топлотних и других зрачења, заштита од удара електричне струје, општа вентилација и климатизација и сл.);
8. помоћних конструкција и објеката, као и конструкција и објеката који се привремено користе за рад и кретање запослених (скела, радна платформа, и сл.);
9. других средстава која се користе у радном процесу или су на било који начин повезана са радним процесом и ЛЗО, са аспекта безбедности и здравља на раду;
10. поступак и начин издавања дозвола за рад;
11. обезбеђивање запосленима коришћење личних заштитнх средства и опреме у складу са Актом о процени ризика на радном месту и у радној околини;
12. пружање прве помоћи у случају повређивања или нагло оболелог запосленог на раду;
13. евиденција, сарадња и информисање;
14. представник запослених и Одбор за безбедност и здравље на раду;
15. обавезе према инспекцији рада;
16. прелазне и завршне одредбе.

1. ОРГАНИЗОВАЊЕ ПОСЛОВА БЕЗБЕДНОСТИ И ЗДРАВЉА НА РАДУ

Члан 6.

ОШ “СТЕВАН СРЕМАЦ” СЕНТА организује послове безбедности и здравља на раду узимајући у обзир врсту и обим радног процеса, број радних смена, број запослених, разноврсност послова, као и нивоа ризика на радном месту и радној средини.

Члан 7.

ОШ “СТЕВАН СРЕМАЦ” СЕНТА организује послове безбедности и здравља на раду тако да сваки запослени спроводи прописане мере безбедности и здравља на раду у свом делокругу рада, односно у делокругу рада из оквира послова које обавља на радном месту у радној средини, на које је распоређен у ОШ “СТЕВАН СРЕМАЦ” СЕНТА, а посебно се организују тако да те послове обавља саветник за безбедност и здравље на раду у ОШ “СТЕВАН СРЕМАЦ” СЕНТА.

Имајући у виду шифру делатности, као и број запослених лица, послодавац ОШ “СТЕВАН СРЕМАЦ” СЕНТА је дужан да закључи уговор о раду са пуним радним временом са једним сарадником за безбедност и здравље на раду или да потпише уговор о вођењу послова безбедности и здравља на раду са екстерним правним лице које поседује лиценцу за обављање послова безбедности и здравља на раду.

Члан 8.

ОШ “СТЕВАН СРЕМАЦ” СЕНТА организује послове безбедности и здравља на раду тако што послове безбедности и здравља на раду обавља екстерно правно лице које поседује лиценцу за обављање послова безбедности и здравља на раду и има запослене саветнике за безбедност и здравље на раду.

Послови из става 1. овог члана обављају се на основу одлуке, коју доноси директор ОШ “СТЕВАН СРЕМАЦ” СЕНТА којом именује одговорно лице за вођење послова безбедности и здравља на раду.

Права, обавезе и одговорности одговорног лице именованог за обављање послова безбедности и здравља на раду уређују се овим правилником, а у складу са Законом.

2. ПРАВА, ОБАВЕЗЕ И ОДГОВОРНОСТИ ЗАПОСЛЕНИХ

Члан 9.

Права, обавезе и одговорности запослених у области безбедности и здравља на раду засновани су на одредбама Закона, подзаконских прописа из области безбедности и здравља на раду и овог правилника, а утврђују се сходно одредбама Правилника о организацији и систематизацији послова ОШ “СТЕВАН СРЕМАЦ” СЕНТА.

Права, обавезе и одговорности у примени мера безбедности и здравља на раду, као и обављање послова безбедности и здравља на раду уређују се у зависности од делокруга рада, повезаности послова и нивоа руковођења у оквиру организационих делова ОШ “СТЕВАН СРЕМАЦ” СЕНТА.

Полазећи од врсте послова и потребе да се на функционалном принципу обезбеди обављање сродних међусобно повезаних послова у ОШ “СТЕВАН СРЕМАЦ” СЕНТА, поред позиције директора ОШ “СТЕВАН СРЕМАЦ” СЕНТА, образују се и друге организационе јединице које су утврђене Правилником о организацији и систематизацији послова.

Члан 10.

Носиоци функција у оквиру организационих јединица – делова организационе структуре у ОШ “СТЕВАН СРЕМАЦ” СЕНТА из члана 9. овог правилника, сваки у оквиру своје надлежности и послова, као и сви запослени, одговорни су за спровођење мера безбедности и здравља на раду.

Обавезе носиоца функција и запослених, из става 1. овог члана, детаљно се разрађују овим Правилником, а према утврђеним пословима у складу са Правилником о организацији и систематизацији послова одговорни су за примену мера безбедности и здравља на раду у ОШ “СТЕВАН СРЕМАЦ” СЕНТА.

Члан 11.

Носиоци функција из члана 10. овог правилника (осим директора ОШ “СТЕВАН СРЕМАЦ” СЕНТА), сваки у оквиру своје надлежности и послова непосредно су одговорни директору ОШ “СТЕВАН СРЕМАЦ” СЕНТА за спровођење мера безбедности и здравља на раду из члана 9. став 2. овог правилника, као и за друге послове у вези са безбедношћу и здрављем на раду.

Члан 12.

Права, обавезе и одговорности у примени мере безбедности и здравља на раду у ОШ “СТЕВАН СРЕМАЦ” СЕНТА даље се уређују поштујући принцип хијерархије руковођења у складу са Правилником о организацији и систематизацији послова и обавезе које проистичу из Закона и то сваког у свом делокругу рада, а према одредбама овог правилника.

Члан 13.

Послодавац ОШ “СТЕВАН СРЕМАЦ” СЕНТА дужан је да у спровођењу (организовању и обезбеђивању) мера безбедности и здравља на раду:

1. доноси Правилник о безбедности и здрављу на раду;
2. доноси:
3. одлуку о покретању поступка процене ризика;
4. одлуку о одређивању лица одговорних за спровођење поступка процене ризика;
5. Акт о процени ризика у писаној форми за сва радна места у радној средини којим утврђује начин и мере за њихово отклањање, као и измене и допуне акта о процени ризика у случају појаве нове опасности и штетности и промене нивоа ризика,увођења нових радних места и нове технологије и промне услова радне средине;
6. Акт о процени ризика за сва радна места на којима ученици обављају професионалну праксу или практичну наставу или учење кроз рад у систему дуалног образовања);
7. Програм обуке за безбедан и здрав рад;
8. организује послове безбедности и здравља на раду и доноси одлуку о именовању саветника за безбедност и здравље на раду;
9. осигурава запослене за случај повреда на раду и професионалне болести ради обезбеђења накнаде штете;
10. обезбеђује Споразум о сарадњи и координацији активности у примени мера безбедности и здравља на раду при раду у заједничком простору са другим послодавц ем (подела радног простора).
11. обезбеђује финансијска средства за спровођење превентивних мера ради заштите живота и здравља запослених;

 Члан 14.

Саветник за безбедност и здравље на раду дужан је да спроводи (организује и обезбеђује) мера безбедности и здравља на раду:

1. обезбеђује обавештења, информације, упутства, одлуке о прегледима и одржавању средстава за рад и личне заштитне опреме, инструкције за безбедан рад, упозорења и сл., у вези са безбедношћу и здрављем на раду;
2. предлаже финансијска средства за спровођење превентивних мера ради заштите живота и здравља запослених;
3. обезбеђује обуку запослених за безбедан и здрав рад;
4. обезбеђује издавање дозвола за рад, упутстава и утврђује зоне у којима је присутна озбиљна, неизбежна и непосредна опасност ;
5. обезбеђује набавку и коришћење личних заштитних средстава запосленима у складу са Актом о процени ризика;
6. обезбеђује одржавање средстава за рад и личних заштитних средстава у исправном стању;
7. ангажује правно лице са лиценцом ради спровођења превентивних и периодичних прегледа и провера опреме за рад и прегледа и испитивања електричних и громобранских инсталација и испитивање радне средине;
8. обезбеђује на основу Акта о процени ризика на радном месту и у радној околини и оцене здравствене установе која обавља делатност медицине рада, прописане лекарске прегледе запослених за радна места са повећаним ризиком, као и прописане лекарске прегледе запослених за рад који се обавља ноћу, рад са екраном, као и на захтев запосленог;
9. обезбеђује пружање прве помоћи, као и да се обучи одговарајући број запослених за пружање прве помоћи;
10. обезбеђује пријављивање и извешавање повреда на раду и професионалних болести, као и пријављивање радилишта или градилишта надлежној инспекцији рада;
11. одлучује о заустављању сваке всте рада који представља озбиљну, неизбежну и непосредну опасност по запоослене
12. забрањује рад на опреми за рад када се приликом прегледа и провере опреме за рад утврди да на опреми за рад нису примењене мере за безбедан и здрав рад;
13. омогући континуирано усавршавање знања у области безбедности и здравља на раду саветника за безбедност и здравље на раду;
14. обезбеђује чување и вођење евиденција из области безбедности и здравља на раду;
15. омогућава улазак инспектору рада у објекте и просторије и одреди најмање једног запосленокг који ће инспектору рада пружати потребне информације и обавештења, давати податке, акте и документацију који се односе на безбедност и здравље на раду;
16. стара се да се записници, решења и друга акта донета од стране надлежне инспекције рада анализирају, да се спроводе мере изречене од стране инспектора рада и извештава инспекција рада о извршењу решења;
17. зауставља рад на радном месту, односно средствима за рад, у поступку вршења надзора смртне, тешке или колективное повреде на раду инспектора рада или другог надлежног органа у циљу обезбеђења доказа;
18. стара се да се приликом набавке опреме за рад, опасних хемијских материја и лична заштитна средства обезбеди прописана техничка документација и докази о усаглашености са прописаним техничким захтевима, у складу са Законом;
19. где је то потребно, обезбеђује упутство за употребу и одржавање опреме за рад и лична заштитна средства, упутство и обавештење за приступ зонама у којима је присутна озбиљна, неизбежна или непосредна опасност, упутство за безбедан и здрав рад за коришћење опреме за рад и безбедносни лист за коришћење опасних хемијских материја;
20. обезбеђује да се предузму мере за спречавање приступа у круг објеката који се користе као радни и помоћни простор, лицима и возилима који немају основа да се налазе у њима;
21. обезбеђује безбедност и здравље на раду у сарадњи са запосленим за рад од куће и рад на даљину;
22. обезбеђује и издаје на употребу средство за рад и лична заштитна средства у исправном стању на којима су примењене мере за безбедност и здравље на раду, контролу њихове употребе у складу са наменом, као и да спроводи обуку запослених за правилно коришћење личних заштитних средстава.

Члан 15.

Директор је дужан да:

1. обезбеђује запосленима, који раде у његовој организационој јединици, рад на радном месту и радној средини у којима су спроведене мере безбедности и здравља на раду;
2. учествује у обезбеђивању обуке запослених за безбедан и здрав рад;
3. стара се у обезбеђивању и организовању издавања дозвола за рад за послове где постоје ризици од повреда и професионалних или других обољења;
4. учествује у набавци и контролише коришћење личних заштитних средстава запослених у складу са Актом о процени ризика на радном месту и у радној околини;
5. стара се о одржавању средстава за рад и личних заштитних средстава у исправном стању;
6. учествује у обезбеђивању пружања прве помоћи, као и да обучи одговарајући број запослених за пружање прве помоћи;
7. обезбеђује пријављивање и извешавање повреда на раду и професионалних болести, као и пријављивање радилишта или градилишта надлежној инспекцији рада;
8. одлучује о обустављању сваке всте рада који представља озбиљну, неизбежну и непосредну опасност по запоослене;
9. забрањује рад на опреми за рад када се приликом прегледа и провере опреме за рад утврди да на опрени за рад нису примењене мере за безбедан и здрав рад;
10. да омогући улазак инспектору рада у објекте и просторије и одреди најмање једног запосленокг који ће инспектору рада пружати потребне информације и обавештења, давати податке, акте и документацију који се односе на безбедност и здравље на раду;
11. стара се да се записници, решења и друга акта донета од стране надлежне инспекције рада анализирају, да се спроводе мере изречене од стране инспектора рада и извештава инспекцију рада о извршењу решења;(99),
12. заустави рад на радном месту, односно средствима за рад, у поступку вршења надзора смртне, тешке или колективное повреде на раду инспектора рада или другог надлежног органа у циљу обезбеђења доказа;
13. стара се да се приликом набавке опреме за рад, опасних хемијских материја и личних заштитних средства обезбеди прописана техничка документација у складу са законом;
14. обезбеђује издавање на употребу средстава за рад и ЛЗО у исправном стању на којима су примењене мере за безбедност и здравље на раду и контролу њихове употребе у складу са наменом, и спроводи обуку запослених за правилно коришћење ЛЗО;
15. обезбеђује да се предузму мере за спречавање приступа у круг објекта који се користи као радни и помоћни простор, лицима и возилима који немају основа да се налазе у њима;
16. да спречава појаве злостављања на раду и у вези са радом.

Члан 16.

Директор у радном процесу у хијерархији руковођења дужан је да:

1. обезбеђује и учествује у спровођењу обуке запослених и других лица за безбедан и здрав рад, као и представника запослених;
2. обезбеђује примену процедуре дозволе за рад;
3. учествује у поступку процене ризика;
4. учествује у изради програма обуке за безбедан и здрав рад и програма обуке представника запослених;
5. даје предлоге својим запосленима у опремању и уређивању радног места у циљу обезбеђивања безбедних и здравих услова рада;
6. предлаже мере својим запосленима за побољшање услова рада, нарочито на радним местима са повећаним ризиком;
7. одмах извештава своје запослене и саветника/сарадника за безбедност и здравље на раду, о настанку сваке повреде на раду, професионалне болести и о настанку опасне појаве која би могла да угрози безбедност и здравље запослених( писаним – електронским путем);
8. учествује у организовању пружања прве помоћи и обуци одговарајућег броја запослених за пружање прве помоћи;
9. се стара о коришћењеу ЛЗО од стране запослених у складу са Актом о процени ризика и другим актима послодавца;
10. се стара о планирању, избору, коришћењу и одржавању средстава за рад, хемијских материја и ЛЗО;
11. одмах извештава саветника/сарадника за безбедност и здравље на раду о почетку рада радилишта или градилишта;
12. обезбеђује пријављивање и извештавање повреде на раду и професионалне болести;
13. предлаже обустављање сваке всте рада који представља озбиљну, неизбежну и непосредну опасност по запослене;(
14. спроводи мере безбедности и здравља на раду изречене од стране инспектора рада и извештава запослене о извршењу решења инспектора рада;
15. врши контролу употребе средстава за рад и ЛЗО у складу са наменом и контролише правилно коришћење ЛЗО;
16. врши контролу о предузмању мере за спречавање приступа у круг објекта који се користи као радни и помоћни простор, лицима и возилима који немају основа да се налазе у њима;
17. спроводи мере за спречавање појаве злостављања на раду и у вези са радом;
18. непосредно контролише примену мера за безбедност и здравље на раду на радном месту и у радној средини,
19. спроводи и примењује интерне процедуре из области безбедности и здравља на раду.

**Саветник/сарадник за безбедност и здравље на раду**

Члан 17.

Саветник/сарадник за безбедност и здравље на раду који је запослен у правном лицу са лиценцом за вођење послова из безбедности и здравља на раду обавља послове из области безбедности и здравља на раду, а нарочито:

1. спроводи и учествује у поступку процене ризика;
2. израђује програм обуке за безбедасн и здрав рад, програм обуке представника запослених;
3. организује и спроводи обуку:
4. запослених и других лица у складу са овим законом,
5. представника запослених,
6. руководилаца;
7. врши контролу и даје предлоге запосленим лицима у ОШ “СТЕВАН СРЕМАЦ” СЕНТА, у планирању, избору, коришћењу и одржавању средстава за рад, хемијских материја и ЛЗО и у ту сврху саставља списак ЛЗО која се дају на коришћење запосленима;
8. даје предлоге запосленим лицима у ОШ “СТЕВАН СРЕМАЦ” СЕНТА у опремању и уређивању радног места у циљу обезбеђивања безбедних и здравих услова рада;
9. организује превентивна и периодична испитивања услова радне средине;
10. организује превентивне и периодичне прегледе и провере опреме за рад и прегледе и испитивања електричних и громобранских инсталација;
11. предлаже мере за побољшање услова рада, нарочито на радним местима са повећаним ризиком;
12. прати и контролише свакодневно примену мера безбедности и здравља на раду у складу са организацијом послова безбедности и здравља на раду и извештава о примени мера;
13. прати стање у вези са повредама на раду и професионалним болестима, учествује у утврђивању њихових узрока и припрема извештаје са предлозима мера за њихово отклањање;
14. пријављује сваку повреду на раду и професионалну болест, као и опасну појаву која би могла да угрози безбедност и здравље запослених надлежној инспекцији рада или надлежном органу за унутрашње послове;
15. попуњава образац извештаја о повреди на раду и професионалној болести и исти доставља запосленом, организацији надлежној за здравствено осигурање и Управи за безбедност и здравље на раду;
16. припрема упутства за безбедан и здрав рад и контролише њихову примену;
17. забрањује рад на радном месту или употребу средства за рад, у случају када утврди непосредну опасност по живот или здравље запосленог и забрањује односно обуставља рад на опреми за рад до отклањања уочених недостатака приликом прегледа и провере опреме за рад;
18. организује лекарске прегледе запослених - радна места са повећаним ризиком, рад који се обавља ноћу, рад са екраном и на захтев запосленог и друге циљане лекарске прегледе;
19. сарађује и координира рад са здравственом установом која обавља делатност медицине рада по свим питањима у области безбедности и здравља на раду;
20. сарађује са представницима запослених и Одбором за безбедност и здравље на раду по свим питањима у области безбедности и здравља на раду;
21. води евиденције у области безбедности и здравља на раду;
22. прати промену прописа и врши усклађивање аката ОШ “СТЕВАН СРЕМАЦ” СЕНТА, прати стандарде и технички напредак у области безбедности и здравља на раду,
23. учествује у издавању дозвола за рад, упутстава о престанку рада и напуштању радног места у случају озбиљне, неизбежне и непосредне опасности.
24. извештава у писаној форми запослене, представнике запослених и директора ОШ “СТЕВАН СРЕМАЦ” СЕНТА о забрани рада која се односи на уочене недостатке или неправилности приликом прегледа и провере опреме за рад,
25. учествује у организовању пружања прве помоћи, као и у обуци одговарајућег броја запослених за пружање прве помоћи,
26. да континуирано усавршава знања у области безбедности и здравља на раду,
27. пријављује радилишта или градилишта надлежној инспекцији рада,
28. израђује обавештења, информације, упутства, одлуке о прегледима и одржавању средстава за рад и ЛЗО, инструкције за безбедан и здрав рад, упозорења и сл., у вези са безбедношћу и здрављем на раду,
29. обавља и друге послове из области безбедности и здравља на раду у складу са Законом.

Саветник за безбедност и здравље на раду прати и контролише примену мера безбедности и здравља на раду и извештава директора ОШ “СТЕВАН СРЕМАЦ” СЕНТА о евентуалним непримењивањем мера из безбедности и здравља на раду.

Свакодневно праћење обухвата непосредно или посредно праћење и контролу примене мера за безбедан и здрав рад на радним местима (посредно путем мејла, телефонским позивом, личним обилажењима, итд.).

**Запослени**

Члан 18.

Запослени, као и лица која се по било ком основу затекну у радној средини у ОШ “СТЕВАН СРЕМАЦ” СЕНТА, ради спречавања повреда на раду и професионалних болести, дужни су да се придржавају мера безбедности и здравља на раду донетих у складу са прописима о безбедности и здравља на раду, одредбама овог правилника, упутствима за безбедан и здрав рад, одлукама и сл., донетих у ОШ “СТЕВАН СРЕМАЦ” СЕНТА.

Члан 19.

Запослени у ОШ “СТЕВАН СРЕМАЦ” СЕНТА, дужан је да на радном месту у радној средини, на које је распоређен:

1. примењује прописане мере за безбедан и здрав рад у складу са прописима о безбедности и здрављу на раду;
2. наменски и у складу са документацијом произвођача користи средства за рад, хемијске и друге материје и да са њима пажљиво рукује да не би угрозио своју безбедност и здравље као и безбедност и здравље других лица;
3. правилно користи прописана ЛЗО у време обављања радних активности за које се захтева њихово коришћење, а после завршеног рада да их уредно одложи на за то предвиђено место;
4. пре почетка рада прегледа своје радно место и средства за рад која користи ради провере о примењеним мерама за безбедан и здрав рад, као и ЛЗО и у случају уочених недостатака одмах извести сарадника/саветника за безбедност и здравље на раду и директора;
5. пре напуштања радног места, радно место и средства за рад остави у чистом и уредном стању, а опрему за рад у неутралном положају, тако да не угрожавају друге запослене;
6. сарађује са саветником/срадником за безбедност и здравље на раду како би се спровеле прописане мере за безбедност и здравље на раду на радним месту на ком ради;
7. се пре почетка рада упозна са мерама безбедности и здравља на раду на пословима које обавља на радном месту, као и да се периодично обучава за њихово спровођење.
8. одмах, у складу са својим сазнањима, обавештава саветника/сарадника за безбедност и здравље на раду и директора о неправилностима, штетностима или другој појави која би на радном месту могла да угрози његову безбедност и здравље или безбедност и здравље других запослених;
9. обави лекарски преглед на који се упућује, ако је актом о процени ризика утврђено да ради на радном месту са повећаним ризиком, односно на радном месту на којем је потреба провера здравствене способности за рад запосленог;
10. обави циљане лекарске прегледе као и лекарски преглед уколико рад обавља ноћу;
11. да ради на радном месту са повећеним ризиком, на основу извештаја здравствене установе која обавља делатност медицине рада, када се утврди његова здравствена способност за рад на том-одговарајућем радном месту;
12. да редовно контролише своје здравље према ризицима на радном месту;
13. да се обучи за пружање прве помоћи, ако је одређен од стране директора ОШ “СТЕВАН СРЕМАЦ” СЕНТА;
14. води рачуна о сопственој безбедности и здрављу на раду, као и о безбедности и здрављу на раду других лица на која може да утиче његов рад у складу са обуком за безбедан и здрав рад и упутствима за безбедан и здрав рад које је добио;
15. да се придржава и другхих обавеза у складу са прописима о безбедности и здрављу на раду.
16. да одмах, уколико се повреда догоди на радном месту, обавести саветника/сарадника за безбедност и здравље на раду и директора;
17. да одмах, уколико се повреда догоди на редовном путу од куће до посла и од посла до куће, обавести саветника/сарадника за безбедност и здравље на раду и директора.

Запосленом у ОШ “СТЕВАН СРЕМАЦ” СЕНТА је забрањено да самостално искључује, мења или уклања безбедносне уређаје на средствима за рад.

Члан 20.

Запослени у ОШ “СТЕВАН СРЕМАЦ” СЕНТА има право на безбедне и здраве услове рада, а посебно:

1. да саветник за безбедност и здравље на раду даје предлоге, примедбе и обавештења о питањима безбедности и здравља на раду;
2. да се пре почетка рада упозна са мерама безбедности и здравља на раду на пословима или на радном месту на којем је одређен и да се обучи за њихово спровођење;
3. да контролише своје здравље према ризицима радног места, у складу са прописима о безбедности и здарвљу на раду и прописима о здравственој заштити;
4. да напусти радно место, односно радну средину и престане да ради, ако му прети озбиљна, неизбежна и непосредна опасност по живот или здравље;
5. да обави лекарски преглед о трошку послодавца, ако ради на радном месту са повећаним ризиком и ако обавља послове за које се прописима безбедности и здравља на раду захтева посебна здравствена способност;
6. на посебну заштиту ризичних група (младих, инвалида и жена);
7. да одбије да ради у случајевима прописаним овим правилником;
8. на обавештења, писана упутства и информације у вези са пословима које обавља, као и у случају промене процеса, режима и технологије рада;
9. да се упозна са ризицима на радном месту у радној средини и превентивним мерама за безбедан и здрав рад и активностима које се односе на технолошки процес и радни процес код ОШ “СТЕВАН СРЕМАЦ” СЕНТА, евиденцијама о повредама на раду и професионалним болестима и предузетим мерама за безбедност и здравље на раду, као и о предузетим мерама за спречавање непосредне опасности по живот и здравље;
10. да захтева од директора да предузме одговарајуће мере за отклањање или смањење ризика који угрожава његову безбедност и здравље;
11. да се у случају потребе обрати за помоћ саветнику за безбедност и здравље на раду;
12. на прву помоћ у случају повреде на раду и болести.

Члан 21.

Запослени у ОШ “СТЕВАН СРЕМАЦ” СЕНТА, има право да одбије да ради:

1. ако му прети непосредна опасност по живот и здравље на радном месту на које је одерђен због тога што нису спроведене прописане мере за безбедност и здравље на раду, све док се те мере не обезбеде;
2. ако у току обуке за безбедан и здрав рад није упознат са свим ризицима од повреда на раду или професионалних болести на радном месту и мерама за њихово отклањање на које га је одредио;
3. ако му није обезбеђен прописани лекарски преглед или ако се на лекарском прегледу утврди да не испуњава прописане здравствене услове за рад на радном месту са повећаним ризиком;
4. на средству за рад на којем нису примењене прописане мере за безбедност и здравље на раду.
5. ако није издата дозвола за рад у смислу члана 32. овог правилника;
6. дуже од пуног радног времена, односно ноћу ако би, према оцени здравствене установе која обавља делатност медицине рада такав рад могао да погорша његово здравствено стање.

Члан 22.

Запослени у ОШ “СТЕВАН СРЕМАЦ” СЕНТА, чине повреду радне обавезе:

1. ако ненаменски и неодговорно користи средства за рад;
2. ако не користи обезбеђена средства за рад или личну заштиту на раду;
3. ако одбије да буде подвргнут оцени здравствене способности , а ради на радном месту са повећаним ризиком;
4. ако одбије да ради по прописима безбедности и здравља на раду, односно упутствима саветника/сарадника за безбедност и здравље на раду и ствара могућности да може наступити опасност по безбедност и здравље запосленог или других лица на раду;
5. ако послове на радном месту обавља супротно од утврђеног начина или ако при раду не примењује прописане мере за безбедан и здрав рад;
6. ако не примењује прописан поступак издавања дозволе за рад;
7. ако користи опрему за рад, уређаје или друга средства рада, а зна или је могао да зна да су неисправна и као таква представљају опасност за рад или иста непрописно употребљава;
8. ако самоиницијативно обавља послове који нису његова радна обавеза, за исте није обучен за безбедан и здрав рад и не користи ЛЗО.
9. због доласка на рад под дејством алкохола или другиг опојних средстава, односно употребе алкохола или других опјних средстава у току радног времена, које има или може да има утицај на обављање посла.

Ова питања решавају се у складу са Правилником о раду.

Посебна права, обавезе и мере за заштиту имају млади (нарочито у вези са њиховим психичким и телесним развојем), жене које раде на радном месту са повећаним ризиком који би могао да угрози остваривање материнства, као и особа са инвалидитетом и запослених код којих је утврђена професионална болест.

Члан 23.

Послодавац у ОШ “СТЕВАН СРЕМАЦ” СЕНТА, је дужан да обезбеди да запослена за време трудноће, породиља и запослена која доји дете, запослени млађи од 18 година живота, особа са инвалидитетом и запослени код кога је утврђена професионална болест, и поред обуке за безбедан и здрав рад, буду у писаној форми обавештени о резултатима процене ризика и о мерама којима се ризици отклањају у циљу повећања безбедности и здравља на раду.

Члан 24.

Запослена жена за време трудноће, породиља и запослена жена која доји дете и млади испод 18. година живота, особа са инвалидитетом и запослени код кога је утврђена професионална болест, не могу да раде прековремено, ноћу и на пословима на радним местима која су по налазу надлежног здравственог органа, штетни за њихово здравље или здраље детета.

 3. ОБУКА ЗАПОСЛЕНИХ ЗА БЕЗБЕДАН И ЗДРАВ РАД

Члан 25.

Обука за безбедан и здрав рад у ОШ “СТЕВАН СРЕМАЦ” СЕНТА врши се у циљу упознавања запослених са свим врстама ризика на радном месту на којем запослени обавља своје послове и конкретним мерама за безбедност и здравље на раду у складу са Актом о процени ризика на радном месту и у радној околини и Програмом обуке за безбедан и здрав рад.

Послодавац ОШ “СТЕВАН СРЕМАЦ” СЕНТА је дужан да обезбеди обучавање запослених за безбедан и здрав рад код заснивања радног односа, односно другог радног ангажовања, премештаја на друге послове, приликом увођења нове технологије или новог средства за рад или код промене опреме за рад, као и код промене радног процеса који може проузроковати промену мера за безбедан и здрав рад. Периодичне обуке за безбедан и здрав рад запосленог који ради на радном месту са повећаним ризиком врше се најкасније у року од једне године од дана претходне обуке, а на осталим радним местима најкасније у року од три године од дана претходне обуке.

Обука запослених за безбедан и здрав рад врши се у току радног времена, а трошкове обуке сноси ОШ “СТЕВАН СРЕМАЦ” СЕНТА.

Обавеза обуке запослених из области безбедности и здравља на раду односи се на све запослене без обзира на стручну спрему, радно искуство, функцију коју врши и др..

Члан 26.

Припрему и спровођење обуке запослених за безбедан и здрав рад обавља Саветник за безбедност и здравље на раду који је запослен у правном лицу са лиценцом за обављање послова из безбедности.

Начин и поступци обуке, запослених из ст. 1 овог члана, припрему и ток спровођења обуке запослених прилагођавају се специфичностима сваког радног места и утврђују се Програмом обуке за безбедан и здрав рад ОШ “СТЕВАН СРЕМАЦ” СЕНТА. Ако запослени обавља послове на више радних места обука се врши за свако радно место, односно све послове у оквиру тих места.

Члан 27.

Пре почетка обуке запослених за безбедан и здрав рад доноси се Програм обуке за безбедан и здрав рад заснован на Акту о процени ризика на радном месту и у радној околини, а према опасностима и штетностима на радном месту и радној средини, који садржи општи и посебни део.

Члан 28.

Обука запослених за безбедан и здрав рад обавља се теоријски и практично.

У поступку обуке за безбедан и здрав рад запослени се упознаје са начином рада на радном месту, поступцима рада, местима на којима прети непосредна опасност од повређивања, ризицима на радном месту и о конкретним мерама за безбедан и здрав рад у складу са Актом о процени ризика.

Ако се у радном процесу захтева додатна обука спроводи се додатно обучавање запосленог у складу са затевима прилагођеним на радном месту, путем обавештавања, инструкција, и сл. у писаној форми.

Када на радном месту постоји озбиљна, неизбежна и непосредна опасност, обавештења, инструкције или упутства могу се дати и у усменој форми.

Када се догоди тешка, смртна или колектина повреда на раду са смртним исходом спроводи се додатна обука на радном месту где се повреда догодила, најкасније осам дана од дана настанка повреде.

Провера теоријске и практичне обучености запосленог за безбедан и здрав рад обавља се на радном месту за време радног времена.

Обука се врши и за коришћење опреме за личну заштиту на раду, као и опреме за рад.

Члан 29.

Евиденција о запосленима који су обучени за безбедан и здрав рад води се у складу са прописима о безбедности и здрављу на раду.

4. КОРИШЋЕЊЕ И ОДРЖАВАЊЕ СРЕДСТАВА ЗА РАД И ЛИЧНИХ ЗАШТИТНИХ СРЕДСТАВА

Члан 30.

Средства за рад и лична заштитна средства могу да се користе у ОШ “СТЕВАН СРЕМАЦ” СЕНТА само ако су на њима примењене мере у складу са одговарајућим прописима у области безбедности и здравља на раду, стандардима и техничким прописима и ако се редовно одржавају у исправном стању, односно ако су у таквом стању да не могу представљати опасност од повреда и оштећења здравља запослених. Актом о процени ризика се утврђује да ли постоји потреба за коришћењем личних заштитних средстава.

Члан 31.

У циљу утврђивања да ли коришћење средстава за рад и лична заштитна средства (у даљем теску: ЛЗО) представљају одређени ризик за безбедност и здравље на раду запослених и да ли су примењене прописане мере безбедности и здравља на раду, врше се прегледи и провере исправности, односно одржавање у исправном стању свих средстава за рад и ЛЗО која се користе у ОШ “СТЕВАН СРЕМАЦ” СЕНТА, на начин и у роковима утврђеним упутством произвођача, техничким прописима, стандардима и на основу акта о процени ризика на радном месту и у радној средини.

Поступци, рокови и обим одржавања опреме за рад и ЛЗО, уређују се интерним актима, упутствима, инструкцијама и сл. узимајући у обзир документацију прибављеним од произвођача, техничке прописе, стандарде и др..

 5. ПОСТУПАК И НАЧИН ИЗДАВАЊА ДОЗВОЛА ЗА РАД

Члан 32.

Када се радови изводе на висини, у дубини, у скученом простору, у простору са потенцијално експлозивним атмосферама, на електроенергетском и енергетском објекту, при коришћењу опасне хемијске материје, односно када се обавља рад у зонама у којима је присутна озбиљна, неизбежна или непосредна опасност или штетност која може да угрози здравље запосленог, обавезно се издаје дозволе за рад.

Дозволе за рад издају се пре почетка рада, а у исту се уносе сви услови које је потребно прецизирати и испунити, као и мере за безбедан и здрав рад.

Саветник/сарадник за безбедност и здравље на раду израђује процедуру издавања дозволе за рад.

Директор издаје писмену дозволу за рад лицима којима су надређени.

Запослени има право да одбије да ради ако није издата дозвола за рад у складу Законом, процедуром за издавање дозволе за рад и подзаконским актима из безбедности и здравља на раду.

Члан 33.

Поступак издавања дозволе за рад садржи:

1. Планирање радова: – радови за које се издаје дозвола за рад се планирају унапред и омогућавају довољно времена да се сагледају начини и поступци њиховог извршења.

Планирање радова за радове за које се издаје дозвола за рад врши директор.

1. Сагледавање потребног броја извршилаца, стручни надзор и средства за рад: планира се број извршилаца и потребна опрема за извршење тих радова и одређује лице за надзор.

При планирању навести број извршилаца, опрему за извршење потребних радова, као и лице које ће вршити надзор.

1. Сагледавање времена извршења радова: планира се време извршења радова за које је потребно да се обаве све припреме и исти изврши.

У плану се наводи време извршења радова за које је потребно да се обаве све припреме и исти изврши.

1. Планирање средстава рада и потребне опреме: планира се потребна опрема за рад за извршење посла - посебно додатна опрема за безбедан рад (дизалице, скеле, ужад, средства за прихватање терета и др.).
2. Обавештавање саветника за безбедност и здравље на раду.
3. Директор попуњава дозволу за рад. Један примерак дозволе за рад издаје запосленима који извршавају радове, један примерак задржава за себе, а један предаје саветнику/сараднику за безбедност и здравље на раду.
4. Евиденцију о издатим дозволама за рад води и чува директор који попуњава и издаје дозволу за рад.
5. У случају потребе (инспекцијског надзора и сл.) директор доставља саветнику/сараднику за безбедност и здравље на раду дозволе за рад и евиденције.

Дозвола за рад састоји се из четири сегмента :

1. Опис послова за које се издаје дозвола за рад.

Пре започињања радова Издаваоц дозволе за рад (директор) у присуству запослених који изводе радове усмено или писано саопштава опис послова и радних задатака које је потребно извршити, са истицањем очекиваних опасности и/или штетности приликом извођења радова.

1. Прописивање мера за безбедан и здрав рад

Издавалац дозволе за рад (директор) на основу расположивих података и процењених ризика, односно опасности и штетности које се очекују при извршењу радова за које издаје дозволу за рад, дефинише мере за безбедан и здрав рад које је потребно предузети у циљу реализације радова, одређује рок за извршење радова, одређује средства рада (ручна и/или механизована), ЛЗО и саопштава начин примене и контроле исправности опреме и обавезно одређује лице које изводи радове, односно лице које руководи групом уколико радове изводи група запослених.

Напред наведено уписује се у одговарајући образац у три примерка који својеручно потписује издавалац дозволе за рад (директор) и извршилац послова. Издавалац дозволе (директор) за рад задржава један примерак дозволе за себе, други примерак даје извршиоцу посла, док трећи примерка доставља саветнику/сараднику за безбедност и здравље на раду. Издавалац дозволе за рад (директор) у исту уписује врема трајања дозволе за рад.

1. Издавалац дозволе за рад (директор)

Издавалац дозволе издаје дозволу за рад када се предходно лично увери да је сагледао све предвидиве и очекиване ризике и мере за безбедан и здрав рад које треба предузети приликом извршења радова за које се издаје дозвола за рад.

1. Завршетак послова и закључење дозволе за рад.

Издавалац дозволе за рад у дозволи констатује да су радови завршени и престанак важења дозволе.

6. ОБЕЗБЕЂИВАЊЕ ЗАПОСЛЕНИМА КОРИШЋЕЊЕ ЛЗО У СКЛАДУ СА АКТОМ О ПРОЦЕНИ РИЗИКА

Члан 34.

Актом о процени ризика на радном месту и у радној околини прописују се ЛЗО за коришћење од стране запослених на одређеним радним местима.

ЛЗО морају да имају одговарајућу документацију произвођача на српском језику.

Евиденцију о издатој ЛЗО води Саветник за безбедност и здравље на раду на прописаним обрасцима.

Члан 35.

Ако поједина ЛЗО није предвиђена Актом о процени ризика на радном месту и у радној околини, а при вршењу одређених послова таква потреба постоји, саветник/сарадник за безбедност и здравље на раду ОШ “СТЕВАН СРЕМАЦ” СЕНТА у којој запослени обавља послове, подноси захтев код директора за набавку те ЛЗО.

Рокови кориштења ЛЗО прописани су упутством произвођача, а у случају да се ЛЗО оштети пре планираног рока, запосленом се даје на кориштење друга одговарајућа ЛЗО .

ЛЗО обезбеђује се запосленом на терет послодавца.

Запослени у ОШ “СТЕВАН СРЕМАЦ” СЕНТА морају бити обучени кроз обуку за безбедан и здрав рад за правилно коришћење ЛЗО.

7. ПРВА ПОМОЋ ПОВРЕЂЕНОМ ИЛИ НАГЛО ОБОЛЕЛОМ

ЗАПОСЛЕНОМ НА РАДУ

Члан 36.

У случају повређивања или нагло оболелог запосленог обезбеђује се правовремено пружање прве помоћи на месту повређивања или обољевања, у складу са савременим методама пружања прве помоћи и хитном дојавом одговарајућој медицинској установи.

Пружање прве помоћи мора бити организовано на начин да је прва помоћ доступна сваком запосленом током радног времена, у свим сменама у ОШ “СТЕВАН СРЕМАЦ” СЕНТА.

Правовременим пружањем прве помоћи мора се најпре обезбедити отклањање непосредне опасности по живот и здравље повређеног, односно нагло оболелог запосленог.

О пружању прве помоћи и спасавању запослених старају се запослени који су обучени за пружање прве помоћи у складу са прописима о безбедности и здрављу на раду.

8. ПРЕДСТАВНИК ЗАПОСЛЕНИХ И ОДБОР ЗА БЕЗВЕДНОСТ И

ЗДРАВЉЕ НА РАДУ

Члан 37.

Избор представника запослених, обавеза консултовања, обавеза информисања, обавеза сарадње и права запослених, представника запослених и Одбора уређују се ускладу са одредбама чл. 57. до 61. Закона и потребно је, у зависности од конкретне ситуације обезбедити да се на адекватан начин уреде ова питања.

9. ЕВИДЕНЦИЈА, САРАДЊА И ИНФОРМИСАЊЕ

Члан 38.

Евиденције у области безбедности и здравља на раду у ОШ “СТЕВАН СРЕМАЦ” СЕНТА воде се на прописаним обрасцима.

Евиденција о запосленима обученим за безбедан и здрав рад води се и чува у седишту или другом пословном простору, у зависности од тога где запослени ради.

Евиденције се могу водити у електронском облику, осим евиденције о запосленима обученим за безбедан и здрав рад.

Евиденција се води у складу са прописом којим се уређује вођење евиденције у области безбедности и здравља на раду.

Члан 39.

Носиоци функција у оквиру организационих јединица ОШ “СТЕВАН СРЕМАЦ” СЕНТА, одговорни саветник/сарадник за безбедност и здравље на раду и запослени дужни су да међусобно сарађују о питањима из области безбедности и здравља на раду, у складу са прописима из ове области.

10. ОБАВЕЗЕ ПРЕМА ИНСПЕКЦИЈИ РАДА

Члан 40.

Директор ОШ “СТЕВАН СРЕМАЦ” СЕНТА дужан је да омогући инспектору рада:

1. улазак у објекте и просторије, у свако доба када има запослених на раду;
2. одреди најмање једног запосленог који ће инспектору рада пружати потребне информације и обавештења, давати податке, акте и документацију;
3. увид у стабилност конструкције и објекта за колективну безбедност и здравље на раду и помоћне конструкције и објекта, као и конструкције и објекта, који се привремено користи за рад и кретање запослених;
4. увид у примењене мере безбедности и здравља на раду на средствима за рад и у радној средини;
5. увид у личну заштитну опрему;
6. увид у податке и евиденције о коришћењу хемијских материја идр..

11. ПРЕЛАЗНЕ И ЗАВРШНЕ ОДРЕДБЕ

Члан 41.

Овај правилник ступа на снагу осмог дана од дана објављивања на огласној табли у ОШ “СТЕВАН СРЕМАЦ” СЕНТА.

У Сенти, датум 24.11.2024. год.

ОСНОВНА ШКОЛА “СТЕВАН СРЕМАЦˮ СЕНТА

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Еуридике Латињак

 МП